S/2000 J 11

S/2000 J 11 is vermoedelik die tweede verste prograde (met ’n wentelbaan in dieselfde rigting as sy planeet), onreëlmatige maan van Jupiter. Dit is eers beskou as lid van die Himalia-groep, maar sy wenteleienskappe is nie goed bepaal nie.

Die maan is vermoedelik sowat 4 km in deursnee en wentel op ’n gemiddelde afstand van 12 miljoen km elke 274 dae om Jupiter, met ’n inklinasie van 28,2° (tot Jupiter se ewenaar) en met ’n afwyking van 0,21.

Geskiedenis 
S/2000 J 11 is in 2000 ontdek deur ’n span sterrekundiges van die Universiteit van Hawaii onder Scott S. Sheppard. Dit is vir ’n dekade daarna nie weer gesien nie en is in ’n stadium nie meer as ’n maan van Jupiter beskou nie. Een teorie was dat dit teen ’n ander maan, Himalia, gebots en ’n dowwe ring om Jupiter gevorm het.

Dit is egter weer ontdek in waarnemings wat in 2010 en 2011 gemaak is.

Verwysings 
  Hierdie artikel is vertaal uit die Engelse Wikipedia

Eksterne skakels 
 Ephemeris IAU-MPC NSES
 Mean orbital parameters NASA JPL
 Scott Sheppard pages
 David Jewitt pages

Mane van Jupiter